Tere tulemast uude saatesse sarjas "Sisemine tervenemine ja jüngerlus".
Eelmine kord nägime, kuidas Jeesus tervendab haavatud südameid.
Piiblis tähendab süda sageli kogu sisemist inimest,
meie inimvaimu ja hinge.
Vaatasime paari piiblilugu,
kuidas haiget võib saada nii hinges kui vaimus
ja kuidas Jeesus igatseb meid sisemiselt tervendada ja taastada.
Täna vaatame põhjalikumalt ühte etappi me elus,
kus oleme eriti haavatavad ja kus võib süda saada kahjustatud.
Pean silmas aega emaihus.
See maailm arvab, et inimelu algab sünnist
ning et alles siis saab inimene oma väärtuse.
Enne sündi peetakse last vaid osakeseks ema ihust.
See pole Piibli mõtteviis.
Mis iganes küsimust uurime selles saates,
vaatame alati Piiblisse, et näha, mida seal öeldakse.
Täna vaatame, mida ütleb Piibel inimelu alguse kohta
ning millist rolli mängivad looteeas rajatud alused.
SISEMINE TERVENEMINE JA JÜNGERLUS.
Jumal ütles prohvet Jeremijale:
"Enne kui ma sind emaihus valmistasin, tundsin ma sind,
ja enne kui sa emaüsast välja tulid, pühitsesin ma sinu:
ma panin su rahvastele prohvetiks."
Inimlik mõtteviis ütleb, et inimene saab alguse siis,
kui hulk seemnerakke võistleb, kes jõuab esimesena munarakuni.
Iga seemnerakk kannab unikaalset DNA kombinatsiooni.
Inimese isikuomadused sõltuvad paljus sellest,
milline DNA on seemnerakus ja munarakus,
kas inimesest tuleb pikk või lühike, kas punapea või blond,
kas kusti-, praktiliste või akadeemiliste andidega,
kas seiklushimuline või turvalisust eelistav.
Kõik see sõltub sellest,
milline seemnerakk jõuab kohale esimesena.
Kes on aga selle taga,
et üks teatud seemnerakk kannab just seda DNAd?
Kes on selle taga, et just see seemnerakk jõuab esimesena?
Kes on munaraku DNA koostise taga?
Jumal ütleb, et Ta tundis Jeremijat enne,
kui seemnerakk ja murakk kokku sulasid.
Ta ütleb, et see oli Tema, kes Jeremija kujundas.
Selleks kasutas Ta just neid imelisi protsesse,
mida äsja kirjeldasin.
Inimese tekkelugu ei ole juhus.
Ta tekib seepärast, et Jumal teda tahab.
Jumal annab Jeremijale teada,
et Ta ei uurinud vastsündinud Jeremijat,
et näha, kuidas ta on kokku kootud.
Jumal ei otsustanud alles siis, et ta kõlbaks ehk prohvetiks.
Ei, Jeremia sündis ideena Jumala mõtetes ja meeltes enne,
kui ta füüsiline elu sai alguse.
Usun, et sama kehtib iga inimese kohta.
See, mida Jumal Jeremijale ütleb, kehtib põhimõtteliselt kõigi kohta,
isegi kui kõik pole kutsutud prohvetiks.
Siiski pole ükski meist juhus ega eksitus.
Olid Jumala mõtteis juba olemas enne füüsilist tekkimist.
Jumal tahtis just sind!
See ei tähenda, et Jumal tahtis
ja korraldas kõik olukorrad, millesse sa sündisid.
Jumal on läbini üksnes hea ega ole kunagi millegi kurja taga.
Tema hea plaan nägi ette, et inimesel on oma vaba tahe
aga kui inimene valib seda kasutada halvaks,
saab Jumal oma kõikvõimsuses luua ka sellest halvast midagi head.
Oma piiritult loovas meeles
mõtles Ta, milliseid omadusi tahab Ta just sulle anda,
et sobiksid täiuslikult Ta unikaalsesse ja imelisse plaani sinu jaoks.
Seda plaani võib nimetada sinu jumalikuks saatuseks.
Paulus kirjeldab, kuidas Jumal lõi meid teadlikult erinevaks.
1. Korintlastele 12:28:
"Ja Jumal on seadnud koguduses esmalt mõned apostleiks,
teiseks prohveteiks, kolmandaks õpetajaiks;
seejärel tulevad imeteod, seejärel armuannid tervendamiseks,
abistamiseks, juhtimiseks, mitmesugusteks keelteks."
Selle unikaalse ettemääratuse
pani Jumal meie vaimu samal hetkel, kui me tekkisime.
Seega on sinus algusest peale kogu potentsiaal selleks,
et täide saata kõik, milleks Jumal sind oli määranud.
Kuid meie vaenlane on varas.
Ta püüab igal viisil
varastada su jumalikku saatust, et sul ei õnnestuks seda kogeda
ega täita oma kohta Jumala võrratus plaanis.
Sinu tekkimise algusest peale püüdis vaenlane mõjutada olukordi,
et lämmatada Jumala plaanid enne kui need vilja kannavad.
See on teaduslik fakt,
et su füüsiline keha tekkis, kui seemnerakk tungis munarakku.
Samast hetkest oli su unikaalne DNA kombinatsioon otsustatud
ning seda ei saanud enam muuta.
Sinu DNA ei ole sama, mis su ema oma.
Olid algusest peale unikaalne inimene,
mitte tükk oma ema ihust.
Samal ajal kui su füüsiline keha hakkas eksisteerima,
sai alguse ka su hinge ja vaimu eksistents.
Need kolm osa on üksteisest vastastikuses sõltuvuses
ning ükski neist ei saa ilma teiseta elada.
Jaakobuse 2:26 ütleb:
"Sest nii nagu ihu ilma vaimuta on surnud,
nõnda on surnud ka usk ilma tegudeta."
Nii nagu su keha ei olnud alguses täiesti väljaarenenud,
ei olnud seda ka hing ehk su meeled, tunded ja tahe.
Hinge võib võrrelda kaustikuga, mis äsja ostetud.
Selles on kindel arv lehekülgi ja ridu.
Sel on kindel suurus, kuid sinna pole veel midagi kirja pandud.
Sedamööda kuidas inimene kasvab,
täituvad ka lehed kogemustega - nii heade kui halbadega.
See mis algas tühjade lehtedega, saab lõpuks valmis raamatuks.
Inimvaim on see osa inimesest, mis tuleb otse Jumalalt,
mitte vanemate DNAst.
1. Moosese 2:7 loeme:
"Ja Issand Jumal valmistas inimese, kes põrm on, mullast,
ja puhus tema ninasse eluhinguse: nõnda sai inimene elavaks hingeks."
Ingliskeelses KJV Piiblis on:
"and man became a living soul" (tlk "inimene sai elavaks hingeks").
Maa põrmust sai keha,
kuid sisse puhutud hingusest sai inimvaim
ja hinge andis Jumal meile kui üheduslüli vaimu ja keha vahel.
Pea meeles, et inimese vaim ei ole sama, mis Püha Vaim.
Püha Vaim on üks kolmainu Jumala kolmest isikust,
kuid inimvaim on see osa sisemisest inimesest,
mis kannab vaimset loomust.
Nii et inimene on ühekorraga nii füüsiline kui vaimne olend.
Me keha elab ja eksisteerib füüsilises dimensioonis,
vaim eksisteerib samal ajal vaimses dimensioonis.
Hing seob need kaks kokku, nii et kokku on üks
täielikult läbipõimunud inimene, mitte kolm eraldatud osa.
Me olemusel on ka vaimne loomus
ehk saame omada suhet Jumalaga, kes on Vaim.
Hetkel, mil inimene tekib emaihus,
on just tema vaim kõige enam välja arenenud.
See tuli ju otse Jumalalt.
Ma ei ütle, et meie vaim on juba lõpuni välja arenenud.
Nii nagu keha vajab toitu, et kasvada tugevaks,
nii vajab me vaim head vaimset toitu, et tugevaks kasvada.
Luuka 1:80 öeldakse Ristija Johannese kohta,
"Aga lapsuke kasvas ja sai tugevaks vaimus."
Igatahes on inimvaim algusest peale
märgatavalt enam arenenud, kui keha ja hing.
Kui Eliisabet kuulis Maarja tervitust,
hüppas lapsuke ta ihus ning ta sai täis Püha Vaimu.
See ei saanud olla Ristija Johannese hing
ehk tema mõtted või tunded, mis panid ta hüppama.
Oma inimvaimus tunnetas sündimata Johannes
Jumala Poja ligiolu.
Tõsiasja kohta, et inimvaim
võib tunnetada juba emaihus enda ümber toimuvat,
olen saanud palju tõendeid inimestega vesteldes.
Kord palvetasin ühe mehe eest,
kes kasvas üles heas kodus armastavate vanematega,
kuid ta tundis oma südames sügavat valu.
Küsisime, kui kaua on seda kogenud ning ta vastas, et ei mäleta,
et see üldse kunagi teisiti oleks olnud.
See sisemine valu oli temas juba pisikesest peale.
Minu kogemus on see,
et kui inimesel on alati olnud mingi probleem,
on võimalik, et see tekkis juba enne sündi.
Selle juur on kas esivanemates nagu nägime eelmises saates,
või ajas enne sündi, millest räägime täna.
Küsisin mehelt, kas võiksime palvetada aja eest emaihus.
Jumal juhtis mind alustama algusest, hetkest, mil ta tekkis.
Mehel polnud mingit teavet oma viljastamishetke kohta.
Vanemad tavaliselt ei räägi oma lastele sellest päevast.
Palusime Jumala ilmutust.
Istusime mõnda aega vaikselt ning mees hakkas saama
ridamisi erinevaid tundmusi, üksteise järel.
Mõistsime, et need tunded oli see,
mida ta vaim oli tundnud, kui ta oli just tekkinud.
Ta tundis end üksikuna, teistest eraldatuna,
hüljatuna, soovimatuna ja tundis isegi surmahirmu.
Iga uue tunde järel palusime Jumalal teda teenida.
Vahel istusime lihtsalt vaikselt ja nägime, kuidas Jumal ise
kohtas teda tema südame kõige suuremas sügavuses.
Kui me kahe tunni pärast vestluse lõpetasime,
ei olnud me viljastumise ajast kaugemale jõudnudki.
Kuid usun, et see oligi olnud Jumala plaan selle vestlusega.
Me teise eestpalvetajaga ja ka mees ise teadsime,
et Jumal oli teinud tema sügavaimas osas ära imelise töö.
Oletan, ehkki ei tea, aga usun,
et ta vanemad mingil põhjusel ei tahtnud teda.
Nad ei tahtnud, et nende vahekorrast sünniks laps.
Oma vaimus tundis see mees kui äsjatekkinud loode koheselt,
et ta ei olnud teretulnud ning ta elu oli ohus.
Seda traumat oli ta kandnud endas terve elu.
Olen palvetanud loendamatute inimeste eest, kes on kogenud
oma sisemises olemuses selget tervenemist ja vabanemist,
kui oleme palvetanud nende sünnieelse aja eest.
See võis olla hülgamine, kuna nad ei olnud oodatud
aga isegi ema üleelamised võivad last mõjutada.
Näiteks võib laps saada trauma ning muutuda ärevaks,
kui ema sai millestki tugeva trauma või kui miski hirmutas ema väga.
Mis aga eriti raskeid jälgi jätab, on see, kui vanemad
või inimesed nende ümber räägivad lapse aborteerimisest.
Laps kogeb sama tunnet mis surmamõistetu,
kes on suletud oma kongi ning ootab.
Oleme palvetanud ka inimeste eest,
kelle ema on üritanud eri meetoditel aborti esile kutsuda.
Ükski neist haavadest ei ole Jumala jaoks liiga raske.
Jumal suudab meid vabastada ka kõige sügavamal olemuse alustes.
Ta võib ehitada sinusse alused, mida sa elu alguses ei saanudki.
Jumala jaoks ei ole midagi lootusetult kadunud,
sest see oli Tema, kes oli algusest peale su Autor.
Tal on originaalprojekt alles ja teab, kes sa pidid olema.
Tal on ka teada iga üksikasi su möödunud elukäigust.
Vaadakem nüüd korraks Jumala originaalplaani inimeluga
ja kuidas Tema on määranud 9 raseduskuud olema.
See, mis ma kirjeldan, on Jumala algne, täiuslik plaan.
Tean väga hästi, et tegelikkus
kujunes pattulangemise tõttu sageli teistsuguseks.
Sellele vaatamata on hea näha, kuidas Jumal oli seda mõelnud.
Jumal tahtis inimest luua.
Palju inimesi.
Nad pidid olema kogu loodu kroon.
Tegelikult oli inimene ainus,
mis kõigest loodust loodi Jumala enda sarnaseks.
1. Moosese 1:26 ütleb:
"Ja Jumal ütles: "Tehkem inimesed oma näo järgi, meie sarnaseks,
et nad valitseksid kalade üle meres, lindude üle taeva all, loomade üle
ja kogu maa üle ja kõigi roomajate üle, kes maa peal roomavad!"
Tõsiasi, et inimene pidi valitsema kogu maailma üle,
näitab meile, et maailm loodigi inimeste pärast.
Nii nagu vanemad seavad valmis oodatava lapse toa,
nii seadis Jumal valmis maa kui inimese lastetoa.
Aadam ja Eeva ei tekkinud nii nagu meie.
Nemad ei olnud kunagi loode kellegi emaihus.
Oleks Jumal tahtnud, oleks Ta võinud meid kõiki nii teha
või oleks Ta võinud teha inimseemne,
mida põllule külvata, kust oleks tärganud uued inimesed.
Jumal tahtis teisiti.
Ta tahtis, et iga inimene kasvaks üles pere kaitse all,
mida isa ja ema pakuvad.
Samuti et pereliikmed oleksid heade, tugevate sidemetega ühendatud,
tegi Ta lapse alguses väga haavatavaks
ning oma vanemate hoolest ja kaitsest täielikult sõltuvana.
Jumal pani inimese sisse loomuliku, jumaliku instinkti
oma järglasi kaitsta ja nende eest hoolitseda.
Jumal tegi nii, et esimesed 9 kuud kasvaks ja areneks see uus inimene
kõige turvalisemas paigas, mis üldse võimalik - oma ema kõhus.
Jumala hea plaan oli, et seksuaalsuhe,
mille kaudu lapsed pidid sündima, leiaks aset eluaegses lepingusuhtes.
Sellega tahtis Jumal kindlustada,
et laps kasvab üles isa ja emaga, kes armastavad teineteist,
armastavad Jumalat ja armastavad ning hoolitsevad ka lapse eest.
Jumala plaan oli,
et laps tunneks end algusest peale oodatuna ja armastatuna.
See armastus ja heakskiit pidi olema aluseks,
millelt laps oleks pidanud teostama kogu oma potentsiaali,
mille Jumal tema sisse oli pannud.
Aeg emaihus pidi rajama aluse nähtamatule,
kuid ülimalt kriitilise tähtsusega vundamendile,
millele pidi kogu edaspidine elu ehituma.
Jeesus räägib majast, mis ehitati kehvale alusele.
Matteuse 7:27:
"Ja sadas paduvihma ja tulid veevood ja puhusid tuuled
ning sööstsid vastu seda maja ja see varises
ja selle kokkuvarisemine oli ränk."
Nii et see ei loe, kui palju raha pannakse sellesse majja,
sest kui alus on nõrk, kukub maja nagunii kokku.
Ehk mõtled nüüd, et siis ongi kõik läbi,
sest sa ei saanud mingit head alust oma eos või lapsepõlves.
Ma tean, et paljutki ei läinud nii
nagu Jumal oli oma heas plaanis mõelnud.
Võibolla sa ei teagi,
kas sinu aeg emaihus oli selline nagu Jumala plaan ette nägi.
Tunnusjooned su elus aga näitavad,
et su alused ei ole sellised nagu oleksid pidanud.
Sellisel juhul pea meeles, et Jumala plaan on taastamine.
Peetrus kirjutab oma esimeses kirjas, 1. Peetruse 5:10:
"Aga kogu armu Jumal,
kes teid on kutsunud oma igavesse kirkusesse
Kristuses Jeesuses, parandab, kinnitab, tugevdab ja toetab teid,
kes te üürikest aega olete kannatanud."
Võrratu salm.
Jumala plaan on taastada kõik, mis on viltu läinud.
Ta tegi seda Kristuses.
Jeesus tuli siia maailma, et korda panna kõik,
mis oli patulangemise läbi laastatud.
Kui meie elumaja on vähem või rohkem varisenud,
on nii lihtne panna kogu jõud hoone taastamisele.
Kui aga alustega ei võeta midagi ette,
kukub maja iga kord uuesti kokku.
Millist materjali siis kasutada, et rajada oma elule püsiv alus?
Jeesus ütleb:
"Igaüks nüüd, kes neid mu sõnu kuuleb ja nende järgi teeb,
sarnaneb aruka mehega, kes ehitas oma maja kaljule."
See tähendab, et hea alus ei tule ainult Jumala Sõna kuulamisest
vaid Sõna tuleb vastu võtta ja lasta sel end muuta.
Kohe võtame aega, et paluda aja eest su emaihus,
Selleks et alused su elus oleksid head,
tuleb midagi ette võtta nende ebakindlate alustega,
mis sa said esimesel 9 kuul.
Võibolla on neid, kellele pead andeks andma.
Kõigepealt ehk oma vanematele,
kes ei taganud sulle seda, mida oleksid vajanud.
Seejuures pea meeles,
et andestus ei tähenda välja vabandamist.
Võibolla on neil mõni põhjus, miks nad just nii käitusid.
Jumal ei õigusta kunagi pattu.
Jumala silmis ei ole patule ühtki õigustust.
Ta võib siiski andeks anda.
Jumala kohtuotsus patule on surmanuhtlus.
Jeesus võttis selle karistuse enda peale. Tema suri.
Nii et Jeesuse kaudu on meil Jumala andeksand.
Meie ei pea ka teisi välja vabandama,
vaid neile andestama.
See tähendab, et loobume õigusest kohut mõista
ja jätame kohtumõistmise Jumala kätesse.
Kui oled nõus neile andestama,
kes tegid sulle enne su sündi kahju või ignoreerisid su vajadusi,
saab Jumal su kõigest sellest lahti päästa,
mis sind nende külge seob.
Siis ei takista su andestamatus enam Jumalal
andmast sulle kõike, mida sa toona ei saanud.
Seda kutsumegi taastamiseks.
Kui sulle tundub andestamine raske,
soovitan sul otsida arhiivist üles meie 4. saade,
mis selgitab põhjalikumalt, mida andestamine tähendab.
Minu kogemus näitab, et selline taastamine võtab aega.
Me sisemised alused on sellised, mida ehitatakse aja jooksul.
Palun Jumalat, et Ta tervendaks su
ja taastaks su südame ehk su vaimu sügavaimad alused.
Palun Tal tervendada kõik, mis sai kahjustatud või purustatud.
Palun Tal taastada su sisemuses oma hea kord.
Seda tööd hakkab sinus tegema Püha Vaim.
Minu ülesanne eestpalvetajana
on järgida Püha Vaimu ja töötada koos Temaga.
Ta vastutab täppis-kirurgia eest.
SISEMINE TERVENEMINE JA JÜNGERLUS
Nüüd võtame aega ja palume Jumalal siseneda me vaimu
sügavaimatesse paikadesse ehk meie olemuse alustesse,
et tervendada haavad ja parandada purustused ning meid üles ehitada,
et saaksime seista kindlal alusel ja elada elu, mille jaoks meid loodi.
Alustame kirjalikust palvest, mis ilmub kohe ekraanile.
Loen selle kõigepealt ette ja siis on sinu kord sama paluda.
Saad võimaluse andestada vanematele, sugulastele ja teistele,
kelle tõttu kannatasid kahju juba enne siia ilma sündimist.
Kui oled ära palvetanud, palvetan omakorda mina sinu eest.
Kõigepealt võtame palve koos läbi:
"Kallis taevane Isa, tänan, et Sina tahtsid mind
ja lõid mind nii, et sobin täiuslikult
sellesse heasse plaani, mis Sul minu jaoks on.
Ma ei tea seda aega mu emaihus,
kuid aiman, et võisin saada kahjustataud juba siis.
Otsustan oma emale, isale, sugulastele
ja kõigile teistele andeks anda, kes mulle haavu põhjustasid.
Ma ei taha nende üle kohut mõista vaid jätan selle Sinu hooleks.
Jeesuse nimel, aamen.
Nüüd on sinu kord paluda.
"Kallis taevane Isa, tänan, et Sina tahtsid mind
ja lõid mind nii, et sobin täiuslikult sellesse heasse plaani,
mis Sul minu jaoks on.
Otsustan oma emale, isale, sugulastele
ja kõigile teistele andeks anda, kes mulle haavu põhjustasid.
Ma ei taha nende üle kohut mõista vaid jätan selle Sinu hooleks.
Jeesuse nimel, aamen.
Jumal, ma tänan Sind, et oled kuulnud me palveid.
Nüüd palun Sind, lõika igaüks, kes praegu saadet vaatab,
kõigest sellest vabaks, mis seob neid nende inimeste külge,
kes neile emaihus oldud ajal kahju põhjustasid.
Vabasta meid neist sidemetest.
Tõsta meie pealt ära kõik,
mis tuli juba siis me ellu ja meid kahjustas.
Palun tervenda me vaimus see, mis läks katki või sai kahjustatud.
Sinul on meie originaalprojekt,
Tead, kuidas peaks meie sisemine inimene toimima.
Palun meie jumaliku saatuse taastamist,
et vaenlane ei saaks enam varastada seda head,
mis oled meile valmis seadnud.
Heasta see, mis meilt varastati.
Ära luba, et meie minevik saaks enam hävitada me tulevikku.
Vii meid tupikust välja.
Täida meie vaim ja hing oma eluga.
Sina oled meie eluallikas.
Ära jäta meid sisemisse kõrbe
vaid las Su elavad veed voolata vabalt meie sisemises olemuses.
Sulge kõik lekkivad kohad, et hoiaksime alles selle hea,
mille saame kas Sinult või teistelt inimestelt.
Palun taasta meie identiteet ja enesetaju.
Tervenda see, mis läks juba emaihus katki.
Muutugu me minapilt üha enam selliseks nagu Sina meid näed.
Palun Sind, taevane Isa, tugevda meie vaimu,
et me seisaksime oma vaimus sirgelt.
Anna kasvu ja küpsemist sellele, mis on arengus maha jäänud.
Tee meid peaks, mitte sabaks, olgu me alati peal, mitte all.
Jumal, palun, et see päev oleks tervenemistee algus,
kus me saame tagasi kõik, mis meilt varastati juba enne sündi.
Jeesuse nimel, aamen.
SISEMINE TERVENEMINE JA JÜNGERLUS
Pea meeles, et selle sügava paiga tervenemine meis
on protsess, mis võib võtta aega.
Siiski Jumal, kes on alustanud oma head tööd sinus,
saab ja viibki selle lõpule.
Sinu ülesanne on kuulda Jumala Sõna ja teha selle järgi.
Kui tead, et võisid saada emaihus sügavalt haavatud,
siis on ehk vaja otsida nõustamis- ja eestpalveabi.
Hoia kinni oma otsusest andestada,
sest andestamatus on väga suur takistus tervenemisele.
Järgmine nädal räägime, milline mõju võib olla hülgamisel.
Varem oleme sellel teemal juba teinud ühe saate.
Põhirõhk oli tookord enesehülgamise mõjul.
Järgmisel korral vaatame, milline mõju võib olla
narrimisel, kiusamisel, väljatõukamisel ja allasurumisel.
Palume koos, et Jumal meid neist kogemusest tervendaks ja vabastaks.
Seniks soovin teile Issandalt kõike head.
Jeesus on Tee, Tõde ja Elu.
Soovime ja palume, et kõik inimesed saaksid kuulda
Jumala head sõnumit tervenemisest Jeesuses.
Meedia ja TV kaudu on võimalik jõuda paljudeni.
Palveta, et saated jõuaksid nendeni, kes vajavad neid enim.
Kui võimalik, toeta ka majanduslikult.
Täname su palvete ja toetuse eest.
Maksesaaja: Taevas TV7 Arveldusarved Swedbank EE052200221048388411 SEB pank EE441010220109461019 LHV pank EE747700771004169153
Kui tunned, et soovid neid teemasid sügavamalt õppida,
oled teretulnud Ellel Ministries kursustele.
Rohkem infot (ingl k): https://ellel.org/uk/
Soome keeles: http://www.ellel.fi/
Tõlge: Riina Aasa